Document ID: 32001R2163

32001R2163
L 291/13
SLUŽBENI LIST EUROPSKE UNIJE
07.11.2001.
UREDBA KOMISIJE (EZ) br. 2163/2001
od 7. studenoga 2001.
o tehničkim postupcima prijenosa statističkih podataka u vezi s cestovnim prijevozom tereta
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1172/98 od 25. svibnja 1998. o statističkim izvješćima u vezi s cestovnim prijevozom tereta (1) kako je izmijenjena Uredbom Komisije (EZ) br. 2691/1999 (2), a posebno njezin članak 5. stavak 2. i članak 9.,
budući da:
(1)
U skladu s člankom 5. stavkom 2. Uredbe (EZ) br. 1172/98 Komisija utvrđuje postupke prijenosa podataka koji obavljaju države članice.
(2)
Potrebno je dovoljno detaljno specificirati oblik u kojem se podaci moraju dostavljati Eurostatu kako bi se omogućila brza i djelotvorna obrada podataka.
(3)
Ova Uredba ne mijenja status varijabli koje su u Uredbi (EZ) br. 1172/98 navedene kao neobvezujuće.
(4)
Mjere predviđene ovom Uredbom u skladu su s mišljenjem Odbora za statistički program, osnovanog Odlukom Vijeća 89/382/EEZ, Euratom (3),
DONIJELA JE OVU UREDBU:
Članak 1.
Tehnički oblik za prijenos podataka Komisiji (Eurostatu) utvrđen je u Prilogu ovoj Uredbi.
Države članice upotrebljavaju taj oblik za podatke koji se tiču referentne godine 2002. i narednih godina.
Članak 2.
Države članice Komisiji (Eurostatu) dostavljaju podatke i metapodatke koje zahtijeva ova Uredba u elektroničkom obliku, u skladu s normom za razmjenu podataka koju je predložila Komisija (Eurostat).
Članak 3.
Ova Uredba stupa na snagu dvadesetog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 7. studenoga 2001.

Labels: 12
8
15